
               REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/23-02/28
Ur.br: 2196-8-01/02-23-01
Bogdanovci, 02. listopada 2023. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 31. sjednice općinskog vijeća koja je održana 02.10.2023. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Andrija Krizmanić, Boris Grbić, Anamarija Savić Bajac, Mirko Hardi, Gelo Marijan, Mario Pavlović, Zvonko Kostelnik, Jelena Vinaj, Dalibor Katić

ODSUTNI VIJEĆNICI:  Zvonimir Mudri

NAZOČNE SLUŽBENE OSOBE:
Maja Župan, Jaroslav Međeši, Marko Barun, Andrea Dikonić

GOSTI:  Ahnetka Ivan, Ivan Božić

Predsjednica općinskog vijeća pozdravila je sve prisutne, posebno goste gosp. Morhana i Mudrija, koji su zatražili da budu nazočni na sjednici zbog prijedloga Odluke o izboru najpovoljnije ponude na Javnom natječaju za zakup poljoprivrednog zemljišta u vlasništvu Republike Hrvatske na području Općine Bogdanovci. 

Predsjednica je pročitala dnevni red: 

1. Usvajanje zapisnika sa 27., 29. i 30. sjednice općinskog vijeća Općine Bogdanovci,
1. Prijedlog Odluke o usvajanju polugodišnjeg izvještaja o izvršenju Proračuna Općine Bogdanovci za 2023. godinu
1. Prijedlog Odluke o usvajanju polugodišnjeg izvješća općinskog načelnika 01.01.-30.06.2023.
1. Prijedlog Odluke o izmjeni Odluke o izboru najpovoljnije ponude na Javnom natječaju za zakup poljoprivrednog zemljišta u vlasništvu Republike Hrvatske na području Općine Bogdanovci
1. Prijedlog Zaključka o prihvaćanju Izvješća o provedbi Godišnjeg plana upravljanja imovinom za 2022.
1. Prijedlog Odluke o usvajanju Odluke o proglašenju komunalne infrastrukture javnih dobrom i općoj uporabi
1. Razno

te je predložila da točka 4. bude točka 1. kako bi odmah raspravljali i glasali za gore navedeni prijedlog Odluke, te kako bi nazočni gosti mogli napustiti sjednicu, po izglasavanju Odluke  o izboru najpovoljnije ponude na Javnom natječaju za zakup poljoprivrednog zemljišta u vlasništvu Republike Hrvatske na području Općine Bogdanovci.

Izmjene dnevnog reda usvojene su JEDNOGLASNO.


Točka 1.
[bookmark: _Hlk126923063]Predsjednica općinskog vijeća dala je zapisnik sa 27., 29. i 30. sjednice Općinskog vijeća na raspravu, zapisnici su usvojeni JEDNOGLASNO, bez primjedbi.


Točka 2.
Predsjednica vijeća ispričala se u ime gosp. Barbarića, predsjednika Povjerenstva za provedbu natječaja za zakup poljoprivrednog zemljišta koji nije mogao nazočiti na današnjoj sjednici, te je kao član Povjerenstva pojasnila kako je Povjerenstvo izradilo prijedlog ODLUKU o izmjeni ODLUKE
o izboru najpovoljnije ponude na Javnom natječaju za zakup poljoprivrednog zemljišta u vlasništvu Republike Hrvatske na području Općine Bogdanovci, a sukladno očitovanju Ministarstva poljoprivrede Klasa: 320-02/22-02/294, ur.br: 525-06/179-23-11 od 06. travnja 2023. godine gdje je Ministarstvo uskratilo suglasnost na Odluku, uz primjedbu da određene točno navedene čestice ne mogu biti predmetom natječaja, uz obrazloženje da su dijelom javno vodno dobro, odnosno da u tekstu javnog natječaja nisu prikazani troškovi krčenja, sukladno dodatnom očitovanju Klasa: 320-02/22-02/294, ur.br: 525-06/179-23-13 od 15. svibnja 2023. godine u kojem Ministarstvo izričito navodi da predmetne čestice ne mogu biti obuhvaćene Odlukom, da ih je potrebno izuzeti iz Odluke o izboru, te da je potrebno ponovno pribaviti izjave o prihvaćanju ili odustajanju, te Izjave o prihvaćanju najviše ponuđene cijene, te sukladno Odluci vijeća da Povjerenstvo postupi po uputama Miniastarstva, a koja je izglasana na 27. sjednice održanoj 25. svibnja 2023. godine 
Povjerenstvo je sukladno navedenim očitovanjima i uputama ponovo rangirali ponuditelje za svaku česticu, pozivalo najpovoljnije ponuditelje na potpisivanje novih izjava o prihvaćanju/odustajanju od čestica, te donijelo ovaj prijedlog Odluke o izmjeni Odluke o izboru najpovoljnije ponude na Javnom natječaju za zakup poljoprivrednog zemljišta u vlasništvu Republike Hrvatske na području Općine Bogdanovci koju daje na raspravu.
Gosp. Pavlović navodi kako je na prošlim vijećima napomenuo kako je čestica 828 u k.o. Svinjarevci divlja deponija, te da smatra da se ista treba izbaciti iz ove Odluke.
Gosp. Katić objašnjava kako se ponuditelju koji je prihvatio navedenu česticu pojasnilo kako se radio o divljoj deponiji, te da ju je unatoč tome prihvatio.
Gđa. Župan pojašnjava kako vijeće može donijeti Odluku da se navedena čestica izuzme iz Odluke, te ćemo samo navesti u obrazloženju zbog čega se ista izuzima. 
Gosp. Pavlović smatra da bi se u odluci trebali navesti iznosi u eurima, jer ovdje se zapravo ne zna radi li se o cijenama u kunama ili eurima. Gđa. Župan pojašnjava kako se odluka veže na natječaj koji je raspisan u prosincu 2022. godine, a isti je raspisan u kunama, te na prva dva prijedloga Odluka Ministarstvo nije dalo primjedbu da treba napraviti konverziju iznosa u eure.
Nakon kratke rasprave jednoglasno je odlučeno da se napravi još jedna kolona u kojoj će se navesti cijene zakupa u eurima.
Nakon kratke rasprave odlučeno je da se čestica 828 k.o. Svinjarevci ipak ne izbaci.


Također gosp. Pavlović smatra da bi se u odluci trebali navesti iznosi u eurima, jer ovdje se zapravo ne zna radi li se o cijenama u kunama ili eurima. Gđa. Župan pojašnjava kako se odluka veže na natječaj koji je raspisan u prosincu 2022. godine, a isti je raspisan u kunama, te na prva dva prijedloga Odluka Ministarstvo nije dalo primjedbu da treba napraviti konverziju iznosa u eure.
Nakon kratke rasprave jednoglasno je odlučeno da se napravi još jedna kolona u kojoj će se navesti cijene zakupa u eurima, te predsjednica vijeća daje prijedlog ODLUKU o izmjeni ODLUKE o izboru najpovoljnije ponude na Javnom natječaju za zakup poljoprivrednog zemljišta u vlasništvu Republike Hrvatske na području Općine Bogdanovci sa izglasanim prijedlogom da se uvede još kolona gdje će se navesti cijene zakupa u eurima na glasanje, te se ista usvaja sa 8 glasova ZA i jednim suzdržanim.

Nakon izglasavanja ove točke sjednicu napuštaju gosp. Morhan i Mudri.

Točka 3.
Gđa. Savić Bajac pojašnjava kako se prije vijeća sastao odbor za proračun i financije, te daje riječ predsjedniku odbora da upozna nazočne kako je protekao sastanak, te donese zaključak vezano za prijedlog Odluke o usvajanju polugodišnjeg izvještaja o izvršenju Proračuna Općine Bogdanovci za 2023. godinu.
Gosp. Katić navodi kako su bila nazočna 4 člana od 5. Gosp. Zvonimir Mudri se ispričao što ne može doći, spriječen je zbog bolesti.
Nakon iscrpnog izlaganja gđe. Dikonić moram priznati da se ja kao i većina članova odbora nismo mogli snaći, negdje su navedeni iznosi u eurima, negdje u kunama, na pojedina pitanja kolegica Dikonić nije znala dati odgovor, što se knjiži na pojedinu skupinu konta i sl, navodi gosp. Katić, te sam kao predsjednik odbora predložio da se ova točka odgodi iza iduću sjednicu, koja se planira za kraj ovog mjeseca, te da se isprave sve pogreške kako bismo imali pravo stanje polugodišnjeg izvještaja o izvršenju proračuna za 2023. godinu, te je isti prijedlog usvojen jednoglasno.
Predsjednica vijeća, sukladno zaključku odbora za Proračun i financije predlaže da se navedena točka odgodi za iduće vijeće, te da se do tada isprave sve greške i pripremi sve kako bi vijeće dobili detaljne informacije i odgovore na postavljena pitanja.
Prijedlog je usvoje JEDNOGLASNO.


Točka 4.
Predsjednica vijeća daje riječ načelniku kako bi pojasnio svoje polugodišnje izvješće  (01.01.-30.06.2023.). Načelnik navodi kako se izvješće nalazi uz materijal za ovu sjednicu, te da isto ne bi previše pojašnjavao, nada se da su ga svi pročitali, te ukoliko imaju pitanja ili primjedbi neka slobodno kažu.
Gosp. Pavlović navodi kako se naselje Svinjarevce nema realiziran niti jedan projekt, pa tako ni za ostala dva naselja. Sve što se u izvješću navodi da je odobreno, skoro ništa do dan danas nije realizirano.
Gosp. Barun pojašnjava kako je projekt adaptacije Doma kulture u Petrovcima završen prije nekoliko dana, čeka se samo ispostavljanje okončane situacije i završno izvješće nadzora, također je završen projekt LED rasvjete u Bogdanovcima i odobreno je završno izvješće, te račun isplaćen u cijelosti. Za projekt LED rasvjete u Svinjarevcima raspisan je postupak javne nabave. Što se tiče projekta sanacije opasnih mjesta u prometu prije dva dana smo potpisali sporazum s Ministarstvo unutarnjih poslova, te sada slijedi raspisivanje javne nabave, tako da nije istina da se baš ništa nije realizirala do današnjeg dana.
Gosp. Krizmanić postavlja upit što je s projektom uređenja fasade na Domu kulture u Petrovcima, načelnik odgovara kako smo prošli administrativnu provjeru, te sada čekamo odluku o dodjeli financijskih sredstava.
Također gosp. Krizmanić navodi problem sušenja drveća u Petrovcima, koje napada crv podkornjak, koji se nalazi u borovima, te se drvo suši. Bolest se širi sve više, a čak napada i kuće, te smatra da se navedeno drveće treba što prije ukloniti kako se bolest ne bi širila i kako ne bi stvarali opasnost za mještane i stambene objekte. Načelnik odgovara da takva ista problematika veže i naselje Svinjarevci, da se tamo isto treba ukloniti pojedino drveće koje posebice nakon olujnog nevremena u srpnju ove godine predstavlja opasan problem za građane kao i stambene objekte. Navodi kako planira sa komunalnim djelatnicima, čim malo vegetacija stane, srušiti navedeno drveće koje ugrožava sigurnost.
Gosp. Katić navodi kako načelnik u svom izvješću piše kako se u siječnju održava tribina u Svinjarevcima, na temu pripajanja Općine Bogdanovci Gradu Vukovaru, navodi kako je o ujedno i posljednje održava tribina, te postavlja upit što se od tada učinilo po pitanju pripajanju dvaju JLS. 
Također postavlja drugo pitanje vezano za projekt invalidskog pristupa u Bogdanovcima, zašto projekt još nije realiziran!?
Načelnik odgovara vezano za pripojenje dvaju JLS, da je poslan upit Ministarstvu još u 3 mjesecu, te da su poslane dvije požurnice, na koje još uvijek nismo dobili nikakav odgovor. 
Što se tiče projekta invalidskog pristupa odobreno nam je 13.000,00 eura ,međutim to nije dovoljno za završetak projekta, stoga smo se javili na još jedan javni poziv za odobrenje dodatnih sredstava, te još uvijek čekamo odgovor.
Nakon rasprave, predsjednica vijeća daje ovu točku dnevnog reda na glasanje, te je ista usvojena sa 7 glasova ZA i 2 protiv.

Točka 5.
Načelnik je ispričao gđu. Grbanović Vidović, koja nije mogla nazočiti današnjoj sjednici radi bolesti djeteta, te pojašnjava kako sukladno Zakonu o upravljanju državnom imovinom, sukladno čl. 20. općina mora donijeti Izvješće o provedbi Godišnjeg plana upravljanja imovinom za prethodnu godinu. Izvješće se nalazi uz materijal za ovu sjednicu, te ga ne bih sada čitao i pojašnjavao, ukoliko netko ima pitanja ili primjedbi neka slobodno kaže.
S obzirom da nije bilo upita ni primjedbi, predsjednica vijeća daje navedeno Izvješće na glasanje, te se isto usvaja JEDNOGLASNO.

Točka 6.
Sukladno uputi revizije, potrebno je izmijeniti zastarjeli naziv 

Točka 7.
Različito
Predsjednica vijeća prepušta riječ načelniku kako bi nas izvijestio o novostima od zadnje sjednice općinskog vijeća.
Izvješće načelnika:
· Prijavili smo se na javni poziv Fonda za zaštitu okoliša i energetsku učinkovitost za nabavu kanti za neposredno sufinanciranje poticanja mjera odvojenog sakupljanja komunalnog otpada. Projektom je plan nabavke kanti za papir i plastiku i ukoliko bude odobren Fond bi financirao nabavku u 100 %-tnom iznosu.
· Prijavili smo projekt ZAŽELI IV, napominje kako su se uvjeti javnog poziva dostav izmijenili u odnosu na prva tri poziva, da sada više nisu ciljana skupina žene, nego korisnici. Uvjet da se postane korisnik projekt su minimalno 65 godina, ne smiju prelaziti određene prihodovne cenzuse, te ne smije biti više od dva člana kućanstva. Sukladno navedenim uvjetima imamo 115 korisnika, sukladno kojima možemo zaposliti 16 žena, voditelja na puno radno vrijeme, te asistenta na pola radnog vremena. Poziv smo poslali u 9:00:03 sati, što je jako bitno, jer se projekti odobravaju po prvenstvu zaprimanja istih.
· Država je odobrila iznos za pomoć Vukovarsko-srijemskoj županiji, koja će na svojoj skupštini donijeti odluku koliko kojoj općini pripada sredstava, a sukladno izdanim potvrdama za hitnu sanaciju stambenih objekata. Što se tiče naše općine radi se o cca. 45.000,00 eura, koje će općina uplatiti na račune isporučitelja materijala. 
· Što se tiče afričke svinjske kuge koja se nažalost pojavila i u našoj općini, za sada u Svinjarevcima, do sada je eutanazirano 125 kom svinja, a sutra će se odvesti još 169 kom živih svinja koje će se kasnije usmrtiti, jer su vlasnici prijavili da ih nisu u mogućnosti više hraniti. 
· Također želi informirati vijeće da su izbori za vijeća nacionalnih manjina ukupno iznosili 9.750,93 EUR, a izbori za VMO ukupno 4.166,65 EUR
· Vlada RH je donijela Odluku o sufinanciranju vrtića jedinicama lokalne samouprave, za našu općinu odobren je iznos sufinanciranja u iznosu od 43 % po djetetu, za ukupno 20-ero djece.
· Danas smo također dobili informaciju kako je Vlada donijela odluku da općine mogu svaka za sebe donijeti odluku o oslobađanju plaćanja godišnje zakupnine za zemljište u vlasništvu RH, a država će općini refundirati navedena sredstva, međutim to bi pripremili za iduću sjednicu kad budemo imali pisanu odluku i više informacija
· Uplaćena su sredstva DVD-u Svinjarevci i Bogdanovci za isplatu dnevnica za članove koji su sudjelovali u pomoći i sanaciji nastale štete nakon olujnog nevremena u srpnju ove godine, a uskoro se završava i dokumentacija kako bismo mogli isplatiti naknade i članovima civilne zaštite koji su također sudjelovali u navedenoj pomoći i sanaciji.

Završeno u 20:35 sati


Zapisničar					   	    Predsjednica općinskog vijeća
Maja Župan	   			                       Anamarija Savić Bajac, bacc.admin.publ.

